open-index/open-wikipedia-markdown huggingface dataset:
Culhuacan

**Culhuacan** tai **Colhuacan** oli perimätiedon mukaan ensimmäinen nahuatlia puhuvien kansojen perustama kaupunkivaltio Meksikon laakson tienoilla. Tässä tolteekkikaupungissa käytettiin ensimmäistä kertaa nimitystä *tlatoani*, puhuja, hallitsijasta.

Culhuacan selvisi tolteekkien pääkaupungin Tollánin romahduksesta ja säilyi voimakkaana 1300-luvun loppuolelle asti. 1299 Culhuacanin johtaja Cocoxtli auttoi Azcapotzalcon tepaneekkeja ajamaan asteekit eli mexicat pois Chapultepecistä. Sen jälkeen Cocoxtli antoi asteekkien asettua asumaan huonolle maa-alueelle Tizapaniin Chapultepecista lounaaseen, ja hyväksyi asteekit Culhuacanin vasalleiksi.

Asteekit omaksuivat Culhuacanin kulttuurin ja toimivat heidän sotilainaan. Culhuacanin ja asteekkien välit katkesivat, kun asteekit uhrasivat ja nylkivät Culhuacanin kuninkaan Achitometlin tyttären, ja perimätiedon mukaan eräs asteekkipappi näyttäytyi nyljetyn prinsessan nahassa Culhuacanin ylimystölle. Asteekit pakenivat tämän jälkeen Tenochtitlánin saarelle ja alkoivat rakentaa sinne tulevaa pääkaupunkiaan.

## Lähteet
Natriumsyanidi

**Natriumsyanidi** (NaCN) on myrkyllinen aine, joka on sinihapon suola.

Natriumsyanidin vaikutukset ovat samanlaisia kuin kaliumsyanidin. Kerralla nautittuna 100–200&nbsp;mg natriumsyanidia aiheuttaa tajuttomuuden minuutin sisällä, joskus 10 sekunnin sisällä, riippuen ruumiin vastustuskyvystä ja vatsassa olevasta ruoan määrästä. 45 minuutin jälkeen keho menee koomaan tai syvään uneen ja henkilö voi kuolla kahden tunnin sisällä, jos hän ei saa lääkettä. Tämän aikana voi esiintyä kouristuksia. Kuoleman aiheuttaa yleensä sydämenpysähdys.

Natriumsyanidin moolimassa on 49,01&nbsp;g/mol, sulamispiste 563,7&nbsp;°C, kiehumispiste 1&nbsp;496&nbsp;°C, tiheys 1,6&nbsp;g/cm3 (vesi = 1,0&nbsp;g/cm3) ja CAS-numero 143-33-9. Natriumsyanidin liukoisuus veteen 20&nbsp;°C:n lämpötilassa on 58&nbsp;g/100&nbsp;ml.

Natriumsyanidia käytetään muun muassa teräksen pintakarkaisussa. Vähähiilistä terästä pidetään austeniittialueella 900–950&nbsp;°C hiiletyslämpötilassa sulassa seoksessa, jossa on natriumsyanidin lisäksi 0,7&nbsp;% hiiltä. Hiili imeytyy raudan atomihilan välisijoihin noin 0,1&nbsp;mm tunnissa. Kun kappale on hiilettynyt haluttuun syvyyteen, kappale karkaistaan normaalisti kuten seostamaton 0,7&nbsp;% hiiliteräs. Johtuen suhteellisen ohuesta kovasta pinnasta, terä voidaan jättää erittäin kovaksi (Saavutettava maksimikovuus on noin 59…63 HRC). Tällä menetelmällä valmistetaan mm. ruohonleikkurin teriä. Kun terä teroitetaan vain toiselta sivultaan, sen rakenne tulee hieman vastaavaksi kuin jyrsijän hammas. Terä teroittuu siis itsestään nurmikkoa leikatessa. 

## Aiheesta muualla
* 
* PubChem: Sodium cyanide 
* Toxin and Toxin Target Database (T3DB): Sodium cyanide
Étienne Dagon

**Étienne Dagon** (13. syyskuuta 1960 Biel/Bienne) on entinen sveitsiläinen uimari, joka oli erikoistunut rintauintiin. Hän voitti pronssimitalin 200 metrin rintauinnista Los Angelesin olympialaisista 1984. Mitali oli Sveitsin ensimmäinen ja toistaiseksi ainoa uinnin olympiamitali. Hän voitti myös vuonna 1985 Sofian pitkän radan EM-kilpailuista pronssia kyseiseltä matkalta. Hän lopetti uransa Soulin olympialaisiin 1988.

Dagon valittiin vuonna 1984 Sveitsin vuoden urheilijaksi.

## Lähteet
Veikko Höylä

**Veikko Sakari Höylä** (s. 13. lokakuuta 1935 Pieksämäki, Suomi) on suomalainen sellisti.

Höylä on opiskellut Sibelius-Akatemiassa Yrjö Selinin ja Pariisissa André Navarran johdolla. Hän toimi Helsingin kaupunginorkesterin sellistinä 1958–1961. Hän on toiminut sittemmin soolosellistinä Lahden kaupunginorkesterissa 1961–1963, Suomen Kansallisoopperan orkesterissa 1963–1975 ja Helsingin kaupunginorkesterissa 1975–1998 sekä 1990 Savonlinnan oopperajuhlaorkesterin soolosellistinä.

Höylä on toiminut myös solistina ja kamarimuusikkona. Hän on soittanut Helsingin kamariorkesterissa, Segerstam-kvartetissa, Voces Intimae-kvartetissa, Finlandia-triossa, Suomalaisessa kamariorkesterissa ja Suomalaisessa jousikvartetissa.

## Lähteet

## Aiheesta muualla
*
Willi Pürstl

**Willi Pürstl** (s. 10. tammikuuta 1955) on itävaltalainen mäkihyppääjä.

Pürstl voitti Keski-Euroopan mäkiviikon vuonna 1975. Hän voitti mäkiviikon avauskilpailun Oberstdorfissa, minkä jälkeen sijoittui viidenneksi sekä Garmisch-Partenkirchenin että Innsbruckin kilpailuissa ja oli Bischofshofenin päätösosakilpailussa seitsemäs.

Uransa Pürstl lopetti vuonna 1981.

## Lähteet
*
Vireot

**Vireot** (Vireonidae) on pienikokoisten varpuslintujen heimo. Niitä löytyy luonnonvaraisina Keski-, Etelä- ja Pohjois-Amerikasta sekä Aasiasta. Vireot ovat pieniä tai keskikokoisia varpuslintuja, ja niiden väritys on usein vihertävä. Vireoiden pääravinto koostuu hyönteisistä. 

Vireoihin kuuluu 6 sukua ja 62 lajia. Suurin suku on vireoiden suku, johon kuuluu 31 lajia.

## Suvut ja lajit

### [[Aasianvireot]] ''Pteruthius''

### [[Lepinkäisvireot]] ''Vireolanius''
* Keltalepinkäisvireo *Vireolanius leucotis*
* Meksikonlepinkäisvireo *Vireolanius melitophrys*
* Sinilakkivireo *Vireolanius eximius*
* Sininiskavireo *Vireolanius pulchellus*

### [[Pippurivireot]] ''Cyclarhis''
* Andienpippurivireo *Cyclarhis nigrirostris*
* Pippurivireo *Cyclarhis gujanensis*

### [[Vihervireot]] ''Hylophilus''

### [[Vireot (suku)|Vireot]] ''Vireo''

### Lajeja, joilla on oma sukunsa
* Kultaperävireo *Erpornis zantholeuca*

## Lähteet
Inventio

**Inventio** (, ) on musiikkitermi, jota on käytetty hieman eri tavoin eri aikoina.

Inventio osana teoksen nimeä kertoi 1500- ja 1600-luvuilla, että sävellyksessä oli käytetty jotakin erikoista keksintöä tai uutuutta. Tähän liittyvät myös 1600-luvun italialaiset ilmaisut *nova inventione*, *moderne inventioni* tai *inventioni curiosi*.

Saksalaisessa barokkimusiikissa termi tarkoittaa teoksen sävelaihetta tai -oivallusta ennen teoksen työstämistä tai sävellyksiin liittyvää kekseliäisyyttä, taitoa luoda sävellys erilaisilla tekniikoilla perusaiheesta. Esimerkkejä ovat muun muassa Johann Sebastian Bachin kuuluisat viisitoista inventiota tai hänen viisitoista kolmiäänistä Sinfoniaansa.

Varsinaisen musiikkilajin aseman inventio saavutti uusbarokki-ilmiönä 1900-luvun alun Saksassa. Tällöin inventioihin tyypillisesti liittyi kaksiääninen kevyt polyfoninen tekstuuri. Alban Berg loi edelleen uutta sisältöä termille *[[Wozzeck]]*-oopperansa 3. näytöksen kuudella inventiollaan.

## Lähteet
Rainer Schmidt

**Rainer Schmidt** (s. 1. elokuuta 1948) on saksalainen mäkihyppääjä, joka menestyi 1970-luvun alkupuolella Saksan demokraattista tasavaltaa edustaen.

Schmidt saavutti suurmäessä pronssia Sapporon talviolympialaisissa vuonna 1972. Uransa toisen arvokisamitalin hän saavutti vuoden 1975 lentomäen maailmanmestaruuskilpailuista Itävallan Bad Mitterndorfista, missä hän sijoittui toiseksi Tšekkoslovakian Karel Kodejškan jälkeen.

Keski-Euroopan mäkiviikon Schmidt voitti vuonna 1973. Hän voitti Oberstdorfin ja Garmisch-Partenkirchenin osakilpailut, sijoittui toiseksi Innsbruckissa ja oli Bischofshofenissa 17:s.

## Lähteet
*
Isältä pojalle

**Isältä pojalle** on vuonna 1996 ensi-iltansa saanut Peter Lindholmin ohjaama ja käsikirjoittama suomalainen rikoselokuva. *Isältä pojalle* on Lindholmin kolmas pitkän elokuvan ohjaustyö. Elokuvan pääosassa esiintyy Tommi Korpela ensimmäisessä valkokangaspääosassaan. Televisiossa elokuva on nähty jaettuna Nortia-sarjan neljäksi viimeiseksi osaksi. Kohtaukset olivat osin eri järjestyksessä kuin elokuvaversiossa.

## Näyttelijät

## Kuvausryhmä
* Peter Lindholm – ohjaaja, käsikirjoittaja 
* Pirjo Airaksinen – tuottaja
* Petra Tarjanne – tuottaja
* Robert Nordström – kuvaaja
* Kyösti Väntänen – äänittäjä
* Markku Impiö – säveltäjä

## Lähteet
Seija Järvinen

**Seija Järvinen** voi viitata seuraaviin henkilöihin:
*Seija Järvinen, iskelmälaulaja
*Seija Järvinen, musiikinopettaja, Klaus Järvisen puoliso
Take Five

**Take Five** on musiikkiyhtye The Dave Brubeck Quartetin jazzkappale, joka julkaistiin vuonna 1959 ilmestyneellä ''Time Out'' -albumilla. Take Five julkaistiin singlenä vuonna 1961 B-puolenaan ”Blue Rondo à la Turk”. Kappaleen on säveltänyt yhtyeen saksofonisti Paul Desmond. Take Fiven tahtilaji on 5/4  ja se tunnetaan myös Joe Morellon rumpusoolosta. 

Take Five on lukuisien esittäjien levyttämä jazzstandardi josta tuli Yhdysvalloissa radiohitti aikana, jolloin rockmusiikki oli muodissa. 

## Muusikot
* Dave Brubeck&nbsp;– piano
* Paul Desmond&nbsp;– alttosaksofoni
* Eugene Wright&nbsp;– basso
* Joe Morello&nbsp;– rummut

## Lähteet

## Aiheesta muualla
*Kappaleen sanat
NextJet

**NextJet** oli ruotsalainen lentoyhtiö, jonka keskuksena toimi Sollentuna. 

Yhtiön lennot olivat pääosin Pohjoismaiden sisäisiä. Arlandan lentoasemalta yhtiö liikennöi ainakin Maarianhaminaan, Hagforsiin, Mora-Siljaniin, Svegiin, Torsbyhyn, Örebrohon ja Poriin. Lentoyhtiöllä oli myös lentoja Porista Helsinkiin ja Oulusta Tromssaan Luulajan kautta.

Lentoyhtiö operoi myös tilauslentoja Cessna 560XL -mallin liikesuihkukoneella. Yhtiö käytti myös Golden Airin vanhaa Saab 340A -mallin potkurimatkustajakonetta, johon mahtuu 33 matkustajaa. Yhtiön IATA-lentoyhtiökoodi oli 2N, ja yhtiö jakoi sen ukrainalaisen Южмашавиа / Yuzhmashair -lentoyhtiön kanssa. Yksi NextJetin omistajista oli ABBA-yhtyeen entinen solisti Björn Ulvaeus.

NextJet lensi myös Tampere-Pirkkalaan Brommasta ja operoi Air Ålandin lennot.

Huhtikuussa 2017 Porin kaupunginvaltuusto päätti myöntävänsä NextJetille 3,5 miljoonan euron tuen, jolla lentoyhtiö rahoitti päivittäiset reittilennot Porista Helsinkiin ja Tukholmaan.

NextJet tiedotti 16. toukokuuta 2018 hakeutuvansa konkurssiin ja peruvansa kaikki lentonsa. Suomalainen Air Åland ajautui konkurssiin saman vuoden lokakuussa NextJetin maksamattomien velkojen vuoksi.

## Lähteet

## Aiheesta muualla

*NextJetin Cessna 560XL - Airliners.net  
*[NextJetin Saab 340A - Airliners.net](http://www.airliners.net/photo/Golden_Air_(NextJet)/Saab_340A/1316162/large/)
Marjorie Jackson

**Marjorie Jackson-Nelson** (s. 13. syyskuuta 1931) on australialainen yleisurheilija, joka voitti kultamitalit 100 ja 200 metrin juoksusta vuoden 1952 kesäolympialaisissa Helsingissä. Hän toimi vuosina 2001–2007 Etelä-Australian kuvernöörinä.

Jackson syntyi Uudessa Etelä-Walesissa. Hän nai vuonna 1953 pyöräilijä Peter Nelsonin, joka kuoli leukemiaan 1977.

## Lähteet
Ranskan Pro A-liiga

**Ranskan Pro A-liiga** on Ranskassa ylin sarjataso lentopallossa. Liiga on yksi Euroopan arvostetuimmista lentopalloliigoista. 

## Kilpailujärjestelmä

Liigassa pelaa kaikkiaan 14. ammattilaisjoukkuetta, jotka pelaavat yksinkertaisessa runkosarjassa 26 ottelua. Runkosarjan neljä parasta joukkuetta, selviytyvät mitaliotteluihin, ja kaksi viimeistä joukkuetta runkosarjassa joutuu karsimaan paikastaan liigassa Pro B -liigan kärkijoukkueiden kanssa. Mitalipelit pelataan paras kolmesta sarjana, kuten myös finaaliottelut. Pronssiotteluja liigassa ei nähdä. Välieristä pudonneet jakavat pronssimitalit näin keskenään.

## Joukkueet

* Paris Volley
* AS Cannes
* Stade Poitevin VB Poitiers 
* Spacer's Toulouse Volley
* Tours Volley-Ball
* Arago de Sete
* Beauvais Oise U.C 
* Montpellier Université Club VB
* Tourcoing VB Lille Metropole
* Rennes Etudiants Club Volley
* Asnieres Volley
* St-Brieuc Côtes D'Armor
* Avignon Volley-Ball
* Nice Volley-Ball

## Suomalaiset menestyjät

* Tuomas Sammelvuo pelasi Ranskan liigassa monta kautta. Hän voitti VB Poitiers'n riveissä liigan mestaruuden vuonna 1999, ja seuraavalla kaudellaan hopeaa. Palattuaan Ranskaan vuonna 2004 hän voitti Toursin riveissä Pro A-liigan mestaruuden, ja Mestareiden liigan pronssia. Seuraavalla kaudella Toursissa Sammelvuo voitti Lentopallon Mestareiden liigan, ja samalla myös Ranskan mestaruuden.

* Riikka Lehtonen voitti pelatessaan Ranskassa kaksi kertaa Lentopallon Mestareiden liigan, ja kerran pronssia. Samalla hän voitti Ranskan liigan kolme kertaa, ja kahdesti hopeaa. Cupin hän voitti joukkueensa kanssa kahdesti ja saavutti kerran hopeaa.

* Olli Kunnari voitti AS Cannesin riveissä Ranskan cupin kaudella 2007-2008. Hänet valittiin kaudella 2008 Ranskan liigan All-Stars kentälliseen.
Xenia Stad-de Jong

**Xenia Stad-de Jong** (4. maaliskuuta 1922 Semarang, Alankomaiden Itä-Intia – 3. huhtikuuta 2012) oli alankomaalainen pikajuoksija ja olympiavoittaja.

Stad-de Jong voitti Lontoon vuoden 1948 kesäolympialaisissa kultaa 4×100 metrin viestijuoksussa yhdessä Nettie Witziers-Timmerin, Gerda van der Kade-Koudijsin ja Fanny Blankers-Koenin kanssa. Hän kilpaili myös yksin 100 metrin juoksussa, mutta karsiutui välierissä.

Vuonna 1950 Stad-de Jong kuului Alankomaiden Brysselin EM-kilpailuissa pikaviestin hopeaa saavuttaneeseen joukkueeseen. Hän juoksi 100 metrillä ennätyksensä 12,2 sekuntia vuonna 1948.

Stad-de Jong kuoli 90-vuotiaana 3. huhtikuuta 2012.

## Lähteet
* Xenia Stad-de Jong Biography and Olympic Results  Olympics at Sports-Reference.com 

### Viitteet
Onnea vai menestystä

**Onnea vai menestystä** on suomalainen 20-osainen tv-sarja vuodelta 1995. Sarjassa seurattiin Mikko Hännisen ja Susanna Haaviston esittämän kirjailijapariskunnan elämää. Sarjan käsikirjoitti Ilse Rautio ja ohjasi Irmeli Heliö. Muissa sarjan osissa nähtiin muun muassa Raimo Grönberg, Ilkka Heiskanen ja Sari Lilliestierna.

*Onnea vai menestystä* sai Telvis-kunniakirjan parhaana sarjadraamana 1996..

## Lähteet
Geohydrologia

**Geohydrologia** tai **hydrogeologia** on luonnontiede, joka tutkii pohjavettä eli veden liikkeitä huokoisessa maaperässä, tyypillisesti alle puolen kilometrin syvyydessä. Geohydrologia on moni- ja poikkitieteellinen tieteenala, joka sijoittuu hydrologian ja geologian väliin. Viime vuosikymmeninä ympäristönsuojelukysymykset ja huoli puhtaan juomaveden riittävyydestä ovat tehneet geohydrologiasta entistä ajankohtaisemman aiheen.

## Lähteet

## Aiheesta muualla
Hiilidioksidiekvivalentti

**Hiilidioksidiekvivalentti** (lyhenne **CO<sub>2</sub>-ekv.** tai **CO<sub>2</sub>e**) on ilmastotieteessä käytetty suure, joka kuvaa ihmisen tuottamien kasvihuonekaasujen ilmastovaikutusta. Ilmastovaikutuksella tarkoitetaan tässä kasvihuonekaasujen yhteenlaskettua globaalia ilmastopakotetta eli ilmastoa lämmittävää vaikutusta. Lämmityspotentiaalin lukuarvo ilmaistaan GWP-kertoimena (eng. *global warming potential*) useimmiten 100 vuoden (GWP100) tai 20 vuoden (GWP20) ajalle. 

Päästöistä puhuttaessa hiilidioksidiekvivalentit ilmaistaan massana (esim. kiloa tai tonnia vuodessa) siten, että muiden kasvihuonekaasujen vaikutus on muunnettu vastaamaan hiilidioksidin ilmastovaikutusta eli globaalia lämmityspotentiaalia sadan vuoden tarkastelujaksolla. Hiilidioksidille on annettu GWP-arvo 1, ja muiden kasvihuonekaasujen GWP-arvot on määritetty vertaamalla niiden yhden kilogramman päästön aiheuttamaa säteilypakotetta hiilidioksidin vastaavaan säteilypakotteeseen. IPCC:n neljännen arvioraportin mukaan metaanipäästöt kerrottiin tällöin kertoimella 25 ja typpioksiduulipäästöt kertoimella 298. Viidennen arviointiraportin mukaiset kertoimet taas ovat metaani 28 ja typpioksiduuli 265. 

Puunpolton aiheuttamat hiilidioksidipäästöt muodostavat kuitenkin poikkeuksen: niitä ei huomioida, koska niiden ei oleteta
lisäävän ilmakehän hiilidioksidimäärää pitkällä aikavälillä.

### Ilmakehän hiilidioksipitoisuus
Ilmakehän pitoisuuksista puhuttaessa hiilidioksidiekvivalentit ilmaistaan pitoisuuksina (miljoonasosina = parts per million = ppm). Ilmakehän tällä hetkellä sisältämien kasvihuonekaasujen yhteismäärä on noin 450 miljoonasosaa hiilidioksidiekvivalenttia. Hiilidioksidin osuus on noin 380 miljoonasosaa.  Ilmakehän pitkäikäisten kasvihuonekaasujen yhteenlaskettu ilmastoa lämmittävä vaikutus vastaa siten noin 450 miljoonasosan hiilidioksidipitoisuutta. 

## Lähteet
Kallinos

**Kallinos Efesoslainen** (, ; 600-luku eaa.) oli antiikin kreikkalainen elegiarunoilija, joka oli kotoisin Efesoksesta. Hän on lajityypin varhaisimpia edustajia, ja häntä on pidetty elegiamuodon kehittäjänä yhdessä Arkhilokhoksen kanssa.

## Elämä

Kallinos oli kotoisin Joonian Efesoksesta. Hänen tarkka elinaikansa ei käy antiikin ajan lähteistä ilmi, ja jo antiikin aikana tutkijat yrittivät päätellä sitä hänen runoissaan olevista viittauksista. Jotkut ovat sijoittaneet hänet noin vuoteen 680 eaa. ja toiset noin vuoteen 635 eaa. Tärkeimmät lähteet Kallinoksen ajoitukselle ovat Strabon, Klemens Aleksandrialainen ja Athenaios. Ne mainitsevat kimmerialaisten hyökkäyksen Vähään-Aasian, josta myös eräs Kallinokselta säilynyt katkelma kertoo, mutta senkään tarkkaa ajoitusta ei tunneta, sillä samanlainen hyökkäys vaikuttaa tapahtuneen historiassa kolme kertaa. Strabonilta käy ilmi, että Kallinos mainitsee eräässä runossaan Magnesian Maiandroksen varrella edelleen olemassa olleena kaupunkina, joka soti Efesosta vastaan. Kyseisen runon on täytynyt syntyä jonkin verran ennen erästä Arkhilokhoksen varhaisimpiin kuuluvaa runoa, joka mainitsee kimmerialaisten aiheuttaman Magnesian tuhon.

## Teokset

Kallinos kirjoitti elegioita, joista on säilynyt vain joitakin vähäisiä katkelmia. Pisin niistä, joka käsittää 21 säettä, on osa sotaelegiaa, ja varhaisin tunnettu esimerkki elegiarunoudesta. Kyseisessä katkelmassa runoilija kehottaa maanmiehiään rohkeuteen ja kestävyyteen vihollisia vastaan. Joskus nämä on tulkittu magnesialaisiksi, mutta runon neljännestä rivistä käy ilmi, että mitä ilmeisimmin tarkoitetaan kimmerialaisia. Elegiaa on arvioitu hyvin kauniiksi, ja sen perusteella Kallinos on ollut hyvin kyvykäs runoilija. Katkelma on julkaistu useissa *Poetae Graeci Minores* -kokoelmissa eli Kreikan vähäisempien runoilijoiden teosten kokoelmissa.

## Lähteet

## Kirjallisuutta

* Callinus. Teoksessa 

## Aiheesta muualla
Geoffrey Hill

**Geoffrey Hill** (18. kesäkuuta 1932 – 30. kesäkuuta 2016) oli brittiläinen runoilija. Hän syntyi Worcestershiren Bromsgrovessa, Englannissa ja aloitti julkaisu-uransa 1950-luvun alussa.

Valmistuttuaan Oxfordin yliopistosta Hill opetti vuosina 1954–1980 Leedsin yliopistossa. Hän vietti vuoden Bristolin yliopistossa ja vaikutti sitten vuodesta 1981 vuoteen 1988 Cambridgessa ennen siirtymistään Bostonin yliopistoon.

Hill kuului Royal Society of Literatureen ja vuodesta 1996 American Academy of Arts and Sciencesiin. Hän oli naimisissa Alice Goodmanin kanssa.

## Lähteet
Danny in Beat

**Danny in Beat** on suomalaisen iskelmälaulajan Dannyn albumi vuodelta 1974.
Levy sisältää käännöskappaleita sekä englanninkielisiä covereita. Laulujen alkuperäisiä esittäjiä ovat muun muassa Tom Jones, Elvis Presley ja The Everly Brothers.

Albumi työstettiin Dannyn kymmenvuotisen uran kunniaksi. Levyllä on sellaista rock-musiikkia, jota Danny oli aina esittänyt muttei ollut vielä levyttänyt.

## Kappaleet
*Kaikki sovitukset Veikko Samuli ja Made in Finland -yhtye

**A-puoli**
#
#
#
#
#
# 

**B-puoli**
#
#
#
#
#
# 

## Kokoonpano
**Made in Finland:**
*Matti Tyni – bassokitara
*Paavo Rajala – rummut
*Veikko Samuli – piano
*Raimo Korhonen – kitara
*Jorma Auvinen – kitara

*Äänitys: Finnlevyn studiot / Jukka Teittinen
*Layout: Timo Meijer
*Tuotanto: Jyrki Hämäläinen

*Lähde:

## Lähteet
*''Danny in Beat'' -albumi discogs.com-sivustolla

### Viitteet
James Davis

**James Davis** (s. 19. maaliskuuta 1976) on yhdysvaltalainen pikajuoksija.

Davis oli Birminghamin sisäratojen MM-kisoissa 2003 mukana Yhdysvaltain joukkueessa, joka alun perin voitti MM-kultaa 4 x 400 metrin viestijuoksussa. IAAF kuitenkin hylkäsi Yhdysvaltain joukkueen voiton myöhemmin Jerome Youngin tunnustettua käyttäneensä dopingia urallaan. Davis oli Valencian sisäratojen MM-kisoissa 2008 mukana Yhdysvaltain joukkueessa, joka voitti 4 x 400 metrin viestijuoksussa MM-kultaa.

## Henkilökohtaiset ennätykset
;Ulkoradat
* 200 metrin juoksu: 20,76 (2002)
* 400 metrin juoksu: 45,21 (2002)

;Sisäradat
* 200 metrin juoksu: 21,13 (2006)
* 400 metrin juoksu: 45,54 (2000)

## Lähteet
Mustaluri

**Mustaluri** (*Chalcopsitta atra*) on säihkylurien sukuun kuuluva kaija.

## Koko ja ulkonäkö

Linnun pituus on noin 32 senttimetriä nokasta pitkähkön pyrstön kärkeen. Painoa lajilla on noin 230-260 grammaa.

Aikuisen mustalurin höyhenpuku on yleisväriltään purppuranhohtavanmusta. Nokka on musta, iiris oranssinpunainen, koivet harmaat ja pitkän pyrstön sulat ovat alapuolelta oliivinkeltaiset punaisin laikuin. Osalla alalajeista punaisia värialueita kasvoissa, jaloissa ja siivissä.

Nuoren linnun alanokan tyvi on valkoinen, iiris tummanruskea ja silmän ympärillä on paljas ihon kaistale. 

Sukupuolet ovat samannäköisiä.

## Esiintyminen
Mustaluri esiintyy Uusi-Guinean länsiosassa Irian Jaya Baratissa ja sitä ympäröivillä saarilla. Neljä tunnettua alalajia elävät eri saarilla. 

Alalaji *spectabiliksesta* oli vain yksi näyte koiraasta 1937 ja se saattoi olla säihkyluri-hybridi tai kahden alalajin välimuoto.

Mustalurin esiintymisalueen laajuus on 20&nbsp;000–50&nbsp;000 neliökilometriä ja sen kanta on elinvoimainen.

## Elinympäristö
Mustalurit elävät metsänreunoissa, avomailla ja savannilla olevissa puuryhmissä sekä istutusmetsiköissä, erityisesti kookospalmuissa ja eukalyptuspuissa.

## Lisääntyminen
Yksiavioinen. Pesintä tunnetaan vankeudessa eläneen parin pesinnästä. Naaras muni 2 munaa, joita alettiin hautoa lähes viikko sen jälkeen kun munat oli munittu. Haudonta kesti noin 25 päivää. Molemmat emot osallistuivat poikasen hoitoon ja poikanen jätti pesän 2 kuukauden ikäisenä.

## Ravinto
Mustalurit liikkuvat parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä ja hedelmiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja.

## Lähteet
Mary F. Lyon

**Mary Frances Lyon** (15. toukokuuta 1925 – 25. joulukuuta 2014) oli brittiläinen geneetikko. Hän tutki muun muassa säteilyn vaikutusta mutaatioon ja julkaisi vuonna 1961 X-kromosomin inaktivaatiota koskevan Lyonin hypoteesin. 

Lyon syntyi Norwichissa ja opiskeli Cambridgen Girton Collegessa. Hän viimeisteli väitöskirjansa Edinburghin yliopistossa.

Lyon oli Royal Societyn jäsen, Yhdysvaltain kansallisen tiedeakatemian ulkomaalaisjäsen ja American Academy of Arts and Sciencesin ulkomaalaiskunniajäsen. Hän oli Academia Europæan jäsen vuodesta 2009. Hän sai vuonna 1997 lääketieteen Wolfin palkinnon.

## Lähteet
Selim Ekbom

**Selim Mohammed Ekbom** (9. huhtikuuta 1807 Turku – 20. huhtikuuta 1886 Vaasa) oli Vaasan hovioikeuden pitkäaikainen presidentti ja Suomen senaatin oikeusosaston jäsen. Hänet aateloitiin vuonna 1879 ja introdusoitiin Suomen aateliin vuonna 1882 aatelisena sukuna numero 258.

## Tuomarinuran alku
Suoritettuaan tuomarintutkinnon vuonna 1829 Ekbom toimi Turun hovioikeudessa, ensin auskultanttina, myöhemmin ylimääräisenä notaarina, kanslistina, kirjaajana ja ylimääräisenä viskaalina. Vuonna 1839 hän siirtyi kanneviskaaliksi perustettavaan Viipurin hovioikeuteen. Vuodesta 1844 hän toimi Jääsken tuomiokunnan tuomarina toimien samalla Viipurin hovioikeuden apujäsenenä 1847–48.

## Senaattori ja hovioikeuden presidentti
Vuonna 1855 Ekbom palasi Turkuun Turun ja Porin läänin lääninsihteeriksi. Läänin kuvernöörin Carl Fabian Langenskiöldin siirryttyä Helsinkiin senaattoriksi Ekbom toimi vt. kuvernöörinä vuosina 1857–1858. Vuonna 1859 hänet itsensäkin kutsuttiin senaattoriksi Senaatin oikeusosastoon.

Vuonna 1862 Ekbom nimitettiin Vaasan hovioikeuden presidentiksi, jona hän toimi kuolemaansa, vuoteen 1886, saakka. 79-vuotias Ekbom löytyi eräänä huhtikuisena tiistaiaamuna kuolleena vuoteestaan, istuttuaan vielä edellisenä päivänä virassaan hovioikeudessa.

## Arvonimet ja kunniamerkit
Ekbom promovoitiin vuonna 1879 Uppsalan yliopiston oikeustieteen kunniatohtoriksi. Vuonna 1882 hänelle myönnettiin Venäjän Valkoisen Kotkan ritarikunnan ensimmäisen luokan kunniamerkki.

## Perhe
Ekbomin isä, kihlakunnantuomari *Per Johan Ekbom* syntyi Tukholmassa, mutta siirtyi opiskelemaan Turun yliopistoon. Selim Ekbomin puoliso oli vuodesta 1834 Fredrika Aminoff († 1892). Ekbomin kuoltua myönsi Suomen senaatti leskelle 27&nbsp;000 markan lahjoituksen ja lisäksi eläkkeen. Pariskunnalla oli kahdeksan lasta, joista kuusi eli aikuisikään. Poika Pehr Ivar Ekbom toimi Viipurin hovioikeuden hovioikeudenneuvoksena.

## Julkaisuja
* *Berättelse angående Vasa hofrätts stiftelse, öden och verksamhet o. s. v.*, 1876

## Lähteet
Ekbom

**Ekbom** on muun muassa seuraavien henkilöiden sukunimi:

* Helena Laine, o.s. *Ekbom* (s. 1955), suomalainen keihäänheittäjä ja kuulantyöntäjä
* Pehr Ivar Ekbom (1837–1890), suomalainen hovioikeusneuvos ja valtiopäivämies, Selim Ekbomin poika
* Selim Ekbom (1807–1886), suomalainen hovioikeuden presidentti ja senaatin oikeusosaston jäsen
* Torsten Ekbom (1938–2014), ruotsalainen kirjailija
* Viktor Ekbom (s. 1989), ruotsalainen jääkiekkoilija.
Kalevan kisat 1959

**[[Kalevan kisat]]** järjestettiin vuonna 1959 Helsingissä 16.–17. elokuuta. Kilpailupaikkana oli Olympiastadion. Kalevan maljan voitti Helsingin Kisa-Veikot. 

Naiset tulivat ensimmäisen kerran mukaan Kalevan kisoihin. Heillä oli ollut tätä ennen erilliset suomenmestaruuskilpailut vuosina 1945–1958, sen lisäksi vuosina 1913–1923 he olivat kilpailleet 100 metrin juoksussa ja 4&nbsp;×&nbsp;100 metrin viestissä. 

## Mitalistit
### Miehet

### Naiset

## Lähteet
* 

### Viitteet
Kalevan kisat 1960

**[[Kalevan kisat]]** järjestettiin vuonna 1960 Hämeenlinnassa 13.–14. elokuuta. Kilpailupaikkana oli Kaurialan kenttä. Kisat olivat ensimmäiset, jotka televisioitiin. Kalevan maljan voitti Helsingin Kisa-Veikot. 

## Mitalistit
### Miehet

### Naiset

## Lähteet
* 

### Viitteet

## Aiheesta muualla
*  Elonet: Finlandia-katsaus 480 (1960): Kalevan kisat Hämeenlinnan Kaurialassa
Akkommodaatio (silmä)

**Akkommodaatiolla** tarkoitetaan silmän mukautumista tarkastelemaan eri etäisyyksillä olevia kohteita. Silmä tarkentaa kuvan verkkokalvolle muuttamalla mykiön muotoa silmän sädelihaksella. Lähelle katsottaessa silmän sädelihas, joka kulkee myös linssin mukauttajalihaksen nimellä, supistuu, jolloin linssin ja sädelihaksen yhdistävät ripustinsäikeet löystyvät. Kimmoisuutensa takia mykiö pääsee pullistumaan, jolloin se taittaa valoa voimakkaammin ja kuva tarkentuu verkkokalvolle. Kauas katsottaessa sädelihas pysyy rentona ja pakottaa linssin litteään muotoon, joten valonsäteet eivät taitu yhtä voimakkaasti ja kaukana oleva kohde tarkentuu verkkokalvolle.

## Lähteet
Akseptori

**Akseptorilla** tarkoitetaan kemiassa Lewisin happoa, eli atomia, joka ottaa reaktiossa vastaan elektroniparin. Esimerkiksi kompleksiyhdisteiden syntyessä keskusatomi (kuten metalli-ioni) toimii akseptorina. Ligandien sitä atomia, joka luovuttaa elektroniparin, kutsutaan donoriksi eli Lewisin emäkseksi.
Jasmikkeet

**Jasmikkeet** (*Philadelphus*) on kasvisuku, johon kuuluu noin 60 lajia 1–6 metriä korkeita pensaita. Useimmat lajit ovat kotoisin Pohjois- ja Keski-Amerikasta, jotkut Aasiasta ja Etelä-Euroopasta. Monia lajeja viljellään koristekasveina. Pohjois-Euroopassa näistä tunnetuimpia ovat pihajasmike, hovijasmike ja puistojasmike.

Jasmikkeiden lehdet ovat yksinkertaiset, soikeat ja kevyesti hammaslaitaiset. Kukat ovat valkoiset, usein hyväntuoksuiset. Suku on saanut suomenkielisen nimensä hovijasmikkeen jasmiinia muistuttavasta tuoksusta. Sitä kutsutaan myös joskus valejasmiiniksi.

## Lajeja ja risteymiä
* kaukasianjasmike (*Philadelphus caucasicus*)
* pihajasmike (*Philadelphus coronarius*)
* kalliojasmike (*Philadelphus hirsutus*)
* lännenjasmike (*Philadelphus lewisii*)
** puistojasmike (*P. lewisii* var. *gordonianus*)
* hovijasmike (*Philadelphus pubescens*)
* japaninjasmike (*Philadelphus satsumi*)
* siperianjasmike (*Philadelphus schrenkii*)
* harmojasmike (*Philadelphus subcanus*)
* amurinjasmike (*Philadelphus tenuifolius*)

Risteymiä:
* pikkujasmike (*Philadelphus* × *lemoinei*)
* kameliajasmike (*Philadelphus* × *virginalis*)

## Lähteet

## Aiheesta muualla
* Suomen Lajitietokeskus: Jasmikkeet – ''Philadelphus''
* Jasmikkeet (''Philadelphus'') Life
* United States Department of Agriculture (USDA): ''Philadelphus'' 
* Flora of China: ''Philadelphus''
Börje Strand

**Börje Kalevi Strand** (23. syyskuuta 1935 Helsinki – 30. huhtikuuta 1977 Helsinki) oli suomalainen pikajuoksija. Seuratasolla hän edusti urallaan Hyvinkään Tahkoa, Töölön Vesaa ja Lauttasaaren Pyrintöä.

Strand voitti Suomen mestaruuden 100 metrin juoksussa vuosina 1959 ja 1960 sekä 200 metrin juoksussa vuosina 1958, 1960, 1961 ja 1962. Lisäksi hän saavutti 100 metrillä hopeaa vuonna 1962 sekä pronssia 1957 ja 200 metrillä hopeaa vuonna 1959 ja pronssia vuosina 1957 ja 1963. Vuonna 1959 Strand sivusi 100 metrillä Voitto Hellstenin Suomen-ennätysaikaa 10,60. Kesällä 1962 hän juoksi 200 metriä aikaan 21,40 jääden vain kymmenyksen Hellstenin ennätyksestä.

Pohjoismaiden mestaruuskisoissa Strand oli vuonna 1961 pronssilla 200 metrillä ajalla 21,6. Hän edusti Suomea 4 × 400 metrin viestijuoksussa Rooman olympialaisissa 1960 sekä vuosien 1958 ja 1962 EM-kisoissa. Hän kilpaili myös 33 maaottelussa.

Strand toimi Suomen puolustusvoimain Urheilujoukkojen pikajuoksuvalmentajana vuosina 1964–1965 sekä Suomen Urheiluliiton pikajuoksun lajivalmentajana vuosina 1965–1969. Hänen isänsä Herman Strand oli Suomen mestari painonnoston höyhensarjassa.

## Saavutukset
* 100 metrin juoksu
** SM-kultaa 1959 (aika 10,6) ja 1960 (11,0)
** SM-hopeaa 1962
** SM-pronssia 1957
* 200 metrin juoksu
** SM-kultaa 1958, 1960 (21,6), 1961 (21,7) ja 1962 (21,8)
** SM-hopeaa 1959 (21,7)
** SM-pronssia 1957 ja 1963

## Lähteet
* 
* 
* gbrathletics

### Viitteet
Jasmiinit

**Jasmiinit** (*Jasminum*) on oliivikasvien heimoon kuuluva kasvisuku, johon kuuluu noin kaksisataa köynnöstä tai pensasta. Ne ovat kotoisin Euroopan, Aasian ja Afrikan lämpimiltä ja trooppisilta alueilta. Tyypillinen kasvutapa on köynnöstävä. Useimmilla lajeilla on valkoiset, joillakin keltaiset kukat, joissa on viisi tai kuusi terälehteä ja voimakas, aromaattinen tuoksu.

Jasmiineja viljellään tuoksunsa takia. Joistakin lajeista tehdään Aasiassa teetä. Varsinkin vihreä tee voidaan hajustaa lisäämällä siihen jasmiininkukkaa.

## Lajeja
* intianjasmiini (*Jasminum auriculatum*)
* madeiranjasmiini (*Jasminum azoricum*)
* pensasjasmiini (*Jasminum fruticans*)
* aitojasmiini (*Jasminum grandiflorum*)
* kevätjasmiini (*Jasminum mesnyi*)
* valkojasmiini (*Jasminum multiflorum*)
* talvijasmiini (*Jasminum nudiflorum*)
* tuoksujasmiini (*Jasminum odoratissimum*)
* rohtojasmiini (*Jasminum officinale*)
* kiinanjasmini (*Jasminum polyanthum*)
* arabianjasmiini (*Jasminum sambac*) 

## Lähteet

## Aiheesta muualla
* Suomen Lajitietokeskus: Jasmiinit – ''Jasminum''
* Integrated Taxonomic Information System (ITIS): ''Jasminum'' 
* United States Department of Agriculture (USDA): ''Jasminum'' 
* Flora of China: ''Jasminum'' 
* Pherobase: Floral volatiles of Genus ''Jasminum''
Orlando Brown

**Orlando Brown** (s. 4. joulukuuta 1987 Los Angeles County, Kalifornia) on yhdysvaltalainen näyttelijä ja laulaja. Hän on näytellyt monissa elokuvissa ja televisiosarjoissa. Hän on esiintynyt pääsijaisesti Disney Channelin tuotannoissa. Yksi Brownin isoimmista rooleista on ollut Eddie *[[That’s So Raven]]* -sarjassa. Hän on myös ollut ääninäyttelijänä sarjoissa *[[Fillmore]]* ja *[[The Proud Family]]*.
Yoelbi Quesada

**Yoelbi Quesada** (s. 4. elokuuta 1973) on kuubalainen yleisurheilija, joka voitti miesten kolmiloikan kultaa vuoden 1997 yleisurheilun maailmanmestaruuskilpailuissa Ateenassa.

Quesada sai myös yhden olympiamitalin; pronssia Atlantassa 1996. Vielä vuonna 2000 hän ylsi Sydneyssä neljännelle sijalle, ja vuonna 1992 hän oli sijoittunut Barcelonassa kuudenneksi. 

Quesada on menestynyt paitsi yleisurheilun MM-kilpailuissa ja kesäolympialaisissa, myös muun muassa yleisurheilun sisäratojen maailmanmestaruuskilpailuissa (hopeaa 1995, neljäs sija 1999, pronssia 2003) ja Pan-Amerikan kisoissa (kultaa 1991, 1995 ja 1999).

## Lähteet
*
Pikaluistelun sprinttimaailmanmestaruuskilpailut 2008

Pikaluistelun sprinttimaailmanmestaruuskilpailut järjestettiin vuonna 2008 Heerenveenissä, Alankomaissa 19.–20. tammikuuta. Sekä naiset että miehet luistelivat kumpanakin päivänä 500 ja 1&nbsp;000 metriä. Kilpailu ratkesi jokaisen neljän luistelun yhteenlaskettujen 500 metrin keskiaikojen perusteella.

## 500 metriä, 1. luistelu

## 1000 metriä, 1. luistelu

## 500 metriä, 2. luistelu

## 1000 metriä, 2. luistelu

## Yhteispisteet
Edgar Faure

**Edgar Faure** (18. elokuuta 1908 – 30. maaliskuuta 1988) oli ranskalainen poliitikko, historioitsija ja kirjailija, koulutukseltaan lakimies. Saksalaisten valloittaessa Ranskan toisen maailmansodan aikana Faure liittyi vastarintaliikkeeseen, ja toimi sen päämajassa Algeriassa. Hän edusti Ranskaa Nürnbergin oikeudenkäynneissä ja toimi korkeimman oikeuden varapresidenttinä 1947–1959. Hän nousi parlamenttiin 1948 radikaalin puolueen edustajana. Pieni radikaalipuolue oli useilla vaalikausilla vaa'ankieliasemassa hallituksia perustettassa, ja Faure toimi usein ministerinä. Hän oli pääministerinäkin kahdesti, vuonna 1952 ja vuosina 1955–1956.

Faure oli radikaalipuolueen konservatiivisemman siiven keskushahmo. Hänen mielipiteensä muuttuivat Ranskan neljännen tasavallan aikana, ja hänestä tuli lopulta gaullisti.  Häntä pilkattiin tuuliviiriksi, mutta Faure vain vastasi: tuuliviiri ei kääntyile, vaan tuuli. Gaullistien edustajana Faure toimi ministerinä kolme kertaa: maatalousministerinä 1966, koulutusministerinä 1968, sosiaali- ja terveysministerinä 1972 ja parlamentin puhemiehenä 1973–1979. Vuonna 1978 hänet valittiin Ranskan akatemian 18. tuolille.

## Lähteet

## Aiheesta muualla
Michael D. Moore

**Michael D. Moore** (14. lokakuuta 1914 – 4. maaliskuuta 2013) oli kanadalainen  Yhdysvalloissa työskennellyt entinen lapsinäyttelijä ja avustava ohjaaja.

Moore syntyi Victoriassa, Brittiläisessä Kolumbiassa, ja esiintyi vuosina 1919–1927 kymmenissä elokuvissa nimellä **Mickey Moore**. Myös hänen veljensä Pat oli tunnettu näyttelijä.

Avustavana ohjaajana Moore menestyi 1940-luvun lopulta lähtien. Hän työskenteli muun muassa Elvis Presleyn elokuvissa ja Steven Spielbergin kaikissa kolmessa Indiana Jones -elokuvassa. Hän jatkoi uraansa varsin iäkkääksi; hän työskenteli vielä vuonna 2000 Disneyn *[[102 dalmatialaista|102 dalmatialaisessa]]*.

## Lähteet

## Aiheesta muualla
*
Paananen

**Paananen** on suomenkielinen sukunimi. Merkittäviä Paananen-nimisiä suomalaisia henkilöitä:

*Aarne Paananen (1910–2000), sosiaalidemokraattinen poliitikko, SDP:n toimitsija ja taloudenhoitaja
*Adiel Paananen (1897–1968), hiihtäjä
*Aleksi Paananen (s. 1993), jalkapalloilija
*Anni Paananen (s. 1971), kolmiloikkaaja
*Erkki Paananen (s. 1936), yrittäjä ja yritysjohtaja, teollisuusneuvos
*Ernest Paananen (1879–1951), amerikansuomalainen laulaja, viulisti ja sanoittaja
*Hannu Paananen (s. 1945), koripalloilija
*Ilkka Paananen (s. 1960), pianisti
*Ilkka Paananen (s. 1978), ohjelmistosuunnittelija ja toimitusjohtaja
*Ilmo Paananen (1927–2014), poliitikko ja kaupunginjohtaja, kaupunkineuvos, Viljo Paanasen poika
*Jonna Paananen (*Wildeem*, s. 1984), YouTube-videoiden tekijä ja Tubeconin taiteellinen johtaja
*Juha Paananen (k. 2024), ääninäyttelijä ja äänittäjä
*Juha-Pekka Paananen, koodari ja basisti
*Kai Paananen (s. 1954), liikemies
*Kalervo Paananen (s. 1942), jalkapalloilija
*Kalle Paananen (1910–1998), pikaluistelija
*Kasper Paananen (s. 2003), jalkapalloilija
*Katri Paananen (s. 1975), seitsenottelija
*Keijo Paananen (s. 1961), jalkapallovalmentaja
*Kicke Paananen (s. 1952), laulaja, säveltäjä ja sanoittaja
*Marko Paananen (s. 1970), sisustussuunnittelija
*Matias Paananen (s. 2006), pesäpalloilija
*Matti Paananen (1922–2009), jalkapalloilija
*Matti Rag Paananen (1939–2022), säveltäjä, sovittaja, pianisti, runoilija ja taidemaalari
*Migé Amour (oik. *Mikko Paananen*, s. 1974), muusikko
*Mika Paananen (s. 1967), jääkiekkoilija
*Mikko Paananen (s. 1930), keihäänheittäjä
*Ossi Paananen (s. 1994), muusikko, Lost Societyn rumpali
*Raija Paananen (s. 1962), kirjailija ja sanataiteen opettaja
*Reijo Paananen (s. 1964), SDP:n puoluesihteeri
*Risto Paananen (s. 1958), muusikko
*Siiri Autiomäki-Paananen (1896–1969), uskonnollinen kirjailija
*Sini Paananen (*Cindy Sun*, s. 1990), pornonäyttelijä
*Thomas Paananen (s. 1980), ruotsinsuomalainen jääkiekkoilija ja valmentaja
*Tiina Paananen (s. 1972), pesäpalloilija
*Toivo Paananen (1914–1997), jalkapalloilija ja valmentaja
*Tuulikki Paananen (1915–1974), näyttelijä
*Unto Paananen (1934–2009), professori, antiikin tutkija ja latinan kielen lehtori
*Viljo Paananen (1892–1958), järjestö- ja yritysjohtaja, talousneuvos
*Väinö Paananen (1889–1964), jääkärieversti
*Väinö Paananen (1897–1969), metsänhoitaja, yritysjohtaja, metsäneuvos
*Yrjö Paananen (1886–1910), taidemaalari.
Ruskoluri

**Ruskoluri** (*Chalcopsitta duivenbodei*) on säihkylurien sukuun kuuluva kaija.

## Koko ja ulkonäkö
Linnun pituus on noin 31 cm ja paino noin 130 g. Aikuisen linnun höyhenpuku on yleisväriltään tumman oliivinruskea. Otsa, kurkku ja poskien etuosa ovat keltaiset. Rinnan ja niskan höyhenissä on keltaisia kärkiä. Siiventaive on keltainen. Yläperä on violetinsininen, reidet ja siipien alapeitinhöyhenet ovat oranssinkeltaiset ja uloimmissa pyrstösulissa on keltaiset kuviot (jotka usein puuttuvat naarailta). Nokka on musta, iiris punertava ja koivet tummanharmaat. Koiras on keskimäärin hieman naarasta kookkaampi.

## Esiintyminen
Ruskoluri esiintyy Uusi-Guinean pohjoisosan rannikkokaistaleella, lännessä Irian Jaya Baratin itäreunasta Astrolabe Baylle idässä. Kaksi tunnettua alalajia ovat varsin samannäköisiä.

Ruskolurin esiintymisalueen laajuus on 20&nbsp;000–50&nbsp;000 neliökilometriä ja sen kanta on elinvoimainen.

## Elinympäristö
Ruskolurit elävät alavilla mailla alle 200 metrin korkeudella. Ne liikkuvat pienissä muutaman yksilön parvissa puiden latvustoissa.

## Lisääntyminen
Ilmeisesti yksiavioinen. Naaras munii 2 munaa, haudonta kestää noin 24 päivää.

## Ravinto
Ruskolurit liikkuvat parvissa ja ruokailevat enimmäkseen puiden latvuksissa. Ilmeisesti ne syövät pääasiassa siitepölyä, mettä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja.

## Lähteet
Derrington-Francis

**Derrington-Francis Racing Team** oli brittiläinen Formula 1 -talli, jonka perustivat Alf Francis ja Vic Derrington. Talli osallistui ainoastaan yhteen osakilpailuun kaudella . Kilpakuljettajana oli portugalilainen Mário de Araújo Cabral, joka keskeytti Italian GP:ssä. 

## Tulokset

## Lähteet
Ingolf Mork

**Ingolf Mork** (4. kesäkuuta 1947 – 1. helmikuuta 2012 Molde) oli norjalainen mäkihyppääjä.

Mork voitti Keski-Euroopan mäkiviikon vuonna 1972, vaikka ei voittanut yhtäkään neljästä mäkiviikon osakilpailusta. Vuotta aiemmin hän oli voittanut kolme osakilpailua, mutta jäi kuitenkin toiseksi mäkiviikon kokonaispisteissä.

Mork sijoittui neljänneksi normaalimäessä Sapporon talviolympialaisissa vuonna 1972. Holmenkollenilla Mork voitti mäkikisan vuosina 1971 ja 1972.

## Lähteet
*

### Viitteet
Manitoulin Island

**Manitoulin Island** on maailman suurin makeavetisessä järvessä sijaitseva saari. Saari sijaitsee Huronjärvessä Kanadan Ontarion provinssissa. Sen pinta-ala on 2&nbsp;765&nbsp;km² ja se on 176:nneksi suurin saari maailmassa. Saaressa itsessään on 108 järveä, ja niistä muutamassa on jopa omia saariaan. Suurin Manitoulin Islandin järvistä, Lake Manitou, on myös maailman suurin järvi järvessä sijaitsevalla saarella. Manitoulin saaressa sijaitsevassa Mindemoyajärvessä sijaitseva Treasure Island taas on maailman suurin saari järvessä, joka sijaitsee järvessä sijaitsevalla luonnollisella saarella.

## Lähteet

## Aiheesta muualla
Alain Marion

**Alain Marion** (25. joulukuuta 1938 – 16. elokuuta 1998) oli ranskalainen huilisti. Hän syntyi Marseillessa ja opiskeli Marseillen sekä Pariisin konservatorioissa.

Marion palkittiin vuonna 1961 Geneven kansainvälisillä musiikkijuhlilla. Hän esiintyi uransa aikana lukuisten maailmankuulujen orkesterien solistina ja työskenteli myös soitonopettajana.

Marion kuoli 59-vuotiaana sydäninfarktiin Etelä-Korean pääkaupungissa Soulissa 16. elokuuta 1998.
Horst Queck

**Horst Queck** (5. lokakuuta 1943 – 20. syyskuuta 2025) oli saksalainen mäkihyppääjä, joka edusti urallaan Saksan demokraattista tasavaltaa.

Queckista tuli vuonna 1970 kautta aikain kolmas hyppääjä, joka voitti Keski-Euroopan mäkiviikon voittamatta yhtään osakilpailua mäkiviikolla. Ennen häntä samaan olivat pystyneet Suomen Hemmo Silvennoinen ja Neuvostoliiton Nikolai Kamenski.

## Lähteet
*

### Viitteet
Stephanie Kwolek

**Stephanie Louise Kwolek** (31. heinäkuuta 1923 New Kensington, Pennsylvania – 18. kesäkuuta 2014 Wilmington, Delaware) oli yhdysvaltalainen kemisti. 

## Elämä ja ura
Hän kehitti DuPontille aramidin, ja hänen työnsä pohjalta markkinoille saatettiin 1970-luvun alussa kauppanimi Kevlar, jota käytetään luodinkestävissä liiveissä, kypärissä sekä lentokoneiden osissa. Keksintö patentoitiin vuonna 1966.

Kwolekilla oli hallussaan 28 patenttia. Hänelle on myönnetty paikka National Inventors Hall of Famessa (1995) ja National Medal of Technology (1996). 

Hän jäi eläkkeelle vuonna 1986. 

## Lähteet

## Aiheesta muualla
* Stephanie Kwolekin muistokirjoitus Helsingin Sanomissa.
Max Bolkart

**Max Bolkart** (29. heinäkuuta 1932 Oberstdorf, Saksa – 26. huhtikuuta 2025) oli saksalainen mäkihyppääjä.

Bolkart voitti Keski-Euroopan mäkiviikon vuonna 1960. Tuolloin hän voitti mäkiviikon kolme ensimmäistä osakilpailua ja sijoittui Bischofshofenissa viidenneksi.

Bolkart sijoittui mäkikilpailussa neljänneksi vuoden 1956 Cortina d’Ampezzon talviolympialaisissa. Neljä vuotta myöhemmin Squaw Valleyn olympialaisissa hän oli kuudes.

## Lähteet
*

### Viitteet
Jean Fautrier

**Jean Fautrier** (16. toukokuuta 1898 Pariisi – 21. heinäkuuta 1964 Châtenay-Malabry, Hauts-de-Seine) oli ranskalainen kuvanveistäjä ja taidemaalari. Hän oli ranskalaisen tasismiksi tai informalismiksi kutsutun taidesuunnan merkittävimpiä edustajia.

Fautrier syntyi Pariisissa ja opiskeli Lontoossa. Hän jakoi nuorena aikansa kuvanveiston ja maalauksen kesken, mutta lopetti kuvanveiston 1943. Samana vuonna hän pakeni Pariisista Châtenay-Malabryn pikkukaupunkiin, missä vietti lopun elämäänsä.

## Lähteet

## Aiheesta muualla
*Artcyclopedia (linkkikokoelma)
*Undo.net (italiankielinen artikkeli ja teoskuvia)
Alexander Lavonius

**Alexander Lavonius** (4. tammikuuta 1802 Viipuri – 17. maaliskuuta 1875 Forshem, Ruotsi) oli suomalainen virkamies ja Oulun läänin kuvernööri.

## Elämäkerta

Lavonius suoritti tuomarintutkinnon vuonna 1820. Tutkinnon jälkeen hän toimi lyhyen aikaa Turun hovioikeuden auskultanttina, mutta siirtyi jo 1821 Venäjän ulkoasiainkollegion palvelukseen ja toimi lähetystön attaseana ensin Berliinissä ja sitten vuonna 1823 alkaen Tukholmassa. Tukholman lähetystössä Lavonius eteni lopulta Venäjän pääkonsuliksi, joksi hänet nimitettiin vuonna 1841. Vuonna 1849 Lavonius nimitettiin Oulun läänin kuvernööriksi.

Alexander Lavonius seurasi kuvernöörinä kevättalvella 1849 kuollutta hyvin suosittua kuvernööriä Robert Wilhelm Lagerborgia. Toisin kuin edeltäjänsä ja useimmat muutkin Oulun aiemmat maaherrat ja kuvernöörit Lavonius ei ollut sotilastaustaa. Lavonius oli vuonna 1842 avioitunut Sofia Rosina von Haartmanin, Frans Mikael Franzénin tyttärentyttären kanssa, mikä lienee vaikuttanut Lavoniusten haluun muuttaa Tukholman seurapiireistä kaukaiseen Ouluun.

Lavoniuksen maaherrakauteen vuodesta 1849 vuoteen 1862, jolloin hän eläkeikään päästyään erosi virasta, sisältyi Krimin sodan aika, jolloin Oulun ja Raahen satamia hävitettiin. Sodan päätyttyä läänin kehitystyötä haittasivat vuoden 1857 kato ja sitä seurannut taloudellinen lamakausi. Uudelta kuvernööriltä myös odotettiin paljon, kun hänen edeltäjänsä oli onnistunut työssään niin hyvin.

Erottuaan vuonna 1862 Lavoniukset muuttivat Etelä-Suomeen, jossa asuivat ainakin Haikon kartanossa ennen kuin muuttivat takaisin Ruotsiin vuonna 1872. Alexander Lavonius kuoli Årnäsin kartanossa Forshemin pitäjässä Länsi-Götanmaalla.

## Lähteet

## Aiheesta muualla
*
Stanley Donwood

**Stanley Donwood** (s. 29. lokakuuta 1968) on englantilaisen kirjailijan ja taiteilijan **Dan Rickwoodin** taiteilijanimi . 

Hänet tunnetaan ehkä parhaiten tiiviistä työskentelystään brittiläisen rock-yhtyeen Radioheadin kanssa. Donwood on tehnyt kaikki yhtyeen kansitaiteet *[[My Iron Lung]]* EP:stä (1994) lähtien. Vuodesta 1996 lähtien hän on myös työskennellyt Radioheadin laulajan Thom Yorken kanssa yhtyeen kotisivuilla, ja on esiintynyt satunnaisesti myös yhtyeen webcasteilla ja vuoden 2001 Grammy-palkintojuhlassa.

## Työt
### Kirjat
**Small Thoughts* (1998)
**Slowly Downward* (2001)
**Catacombs of Terror!* (2002)
**Tachistoscope* (2003)
**My Giro* (2005)

### Kansitaiteet
#### Albumit
**[[The Bends]]* (1995)
**[[OK Computer]]* (1997)
**[[Kid A]]* (2000)
**[[Amnesiac]]* (2001)
**[[Smalltown, Shining]]* (2001)
**[[I Might Be Wrong]]* (2001)
**[[Bodysong]]* (2003)
**[[Hail to the Thief]]* (2003)
**[[Plat du Jour]]* (2005)
**[[The Eraser]]* (2006)
**[[In Rainbows]]* (2007)

#### [[EP-levy|EP]]:t
**[[My Iron Lung]]* (1994)
**[[Live Au Forum]]* (1995)
**[[Live à l'Astoria]]* (1995)
**[[Just for College EP]]* (1995)
**[[The Bends Pinkpop]]* (1996)
**[[No Surprises/Running from Demons]]* (1997)
**[[Airbag/How Am I Driving?]]* (1998)
**[[Amnesiac College EP]]* (2001)
**[[COM LAG (2plus2isfive)]]* (2004)
**[[Spitting Feathers]]* (2006)

#### Singlet
*"My Iron Lung" (1994)
*"High and Dry/Planet Telex" (1995)
*"Fake Plastic Trees" (1995)
*"Just" (1995)
*"Street Spirit (Fade Out)" (1996)
*"The Bends" (1996) 
*"Paranoid Android" (1997)
*"Karma Police" (1997)
*"No Surprises" (1998)
*"Pyramid Song" (2001)
*"Knives Out" (2001)
*"There There" (2003)
*"Go to Sleep" (2003)
*"2 + 2 = 5" (2003)
*"Jigsaw Falling into Place" (2008)
*"Nude" (2008)

#### DVD:t
**[[Meeting People Is Easy]]*
**[[7 Television Commercials]]* 
**[[Live at the Astoria]]* 
**[[The Most Gigantic Lying Mouth Of All Time]]*

### Maalaukset
**Snow Mistake*

## Lähteet
Toxic Avenger

**Toxic Avenger** on yhdysvaltalainen toimintakomedia vuodelta 1984. Elokuvan tuotti pienen budjetin B-elokuviin erikoistunut Troma Entertainment -tuotantoyhtiö. Toxic Avengeria pidetään camp-elokuvien kulttiklassikkona, ja se poiki kolme jatko-osaa ja lapsille tehdyn piirretyn sarjan . Lisäksi Toxic Avengerista tehtiin musikaaliversio Broadwaylle ja lelutuotteiden sarja. 

Elokuvan myös sanotaan luoneen pohjan Troma-yhtiölle . Troma oli aiemmin tehnyt seksistisiä komedioita, mutta keskittyi Toxic Avengerin jälkeen kieroutuneihin kauhuelokuviin. Tekijöiden mukaan Toxic Avengerin tuotanto aloitettiin, koska Variety-lehti julisti taannoisessa otsikossaan, että kauhufilmigenre on kuollut .

## Juoni

Elokuva sijoittuu fiktiiviseen Tromavillen kaupunkiin New Yorkin lähellä New Jerseyn osavaltiossa. Melvin on kaupungin kuntosalin moppipoika, jota ylimieliset kuntoilijat kiusaavat. Melvinille tehdään lopulta ilkeä pila, jonka vuoksi hän vahingossa hyppää ikkunasta ydinjätetynnyriin. 

Myrkky muuttaa Melvin antisankariksi, Toxic Avengeriksi, joka alkaa taistella rikollisuutta vastaan. Hän alkaa käyttää yli-inhimillisiä voimiaan sekä rikollisten rankaisemiseen että kiusaajille kostaakseen. Vastassa on myös Tromavillen pormestari Peter Belgoody, joka haluaa Toxic Avengerin hengiltä.

Melvin tutustuu myös tulevaan sokeaan tyttöystävään Saraan, jonka kanssa he muuttavat pian yhteen.

## Roolit

## Julkaisu Yhdysvalloissa
Yhdysvaltain sensuuriviranomainen MPAA asetti elokuvan tuottaneelle Tromelle rajut leikkausvaateet, jotta elokuva pääsisi teatterilevitykseen ikärajalla R (Yhdysvalloissa sallittu alle 17-vuotiaille vain aikuisen seurassa). Studio hyväksyi pitkät leikkaukset elokuvaan, leikkasi elokuvan vaaditusti saadakseen ikärajan R ja lähetti teatterikierrokselle silti leikkaamattoman version elokuvasta. Leikatun version pituuden piti olla noin 75 minuuttia. Yhtiön johtajan Lloyd Kaufmanin mukaan he tekivät näin, koska pitivät MPAA:n toimintaa isoja studioita räikeästi suosivana ja kaksoisstandardeja vaalivana organisaationa.

## Lähteet
Didcot

**Didcot** on kaupunki Thames Valleyssä, englantilaisen Oxfordshiren kreivikunnassa (vaikkakin ennen se kuului Berkshireen). Kaupungissa asuu 25 231 ihmistä. Paikka on ollut asuttuna rautakaudelta asti. Se kehitty maalaiskylästä vilkkaaksi kaupungiksi rautatien ja varuskunnan tultua paikkakunnalle 1830-luvulla.

Didcotissa on vuonna 1968 avattu sähkövoimala, joka tuottaa 2000 megawattia energiaa. Voimala käyttää energinlähteenä ensisijaisesti jauhettua kivihiiltä, mutta myös maakaasua. Vuonna 2006 ympäristöaktivistit protestoivat sitä vastaan.

## Lähteet

## Aiheesta muualla

*Didcotin kotisivut 
*Didcotin rautatien kotisivut